paragraph_text: Peter Iwers (Göteborg, 15. svibnja 1975.) švedski je basist. Najpoznatiji je kao basist švedskog sastava In Flames. U toj je skupini svirao od njezina albuma Colony, kad je zauzeo mjesto dotadašnjeg basista Johana Larssona, do 2016. Bio je i basist sastava Cyhra, u kojem je svirao s Jesperom Strömbladom, bivšim gitaristom In Flamesa. Od 2021. je član sastava The Halo Effect.